3. A New Flame elsüllyedéséről (szavazás)
- A szavazás előtt:
Zbigniew Zaleski
Tisztelt elnök asszony! A név szerinti szavazás eredményeinek bejelentésére vonatkozó észrevételeivel kapcsolatban engedje meg, hogy hálámat fejezzem ki mindazoknak, akik a szavazások alatt elnökölnek a Tisztelt Házban. Mindannyiunk nevében szeretnék köszönetet mondani Vidal-Quadras úrnak azért, hogy továbbította a tegnapelőtt előterjesztett javaslatomat. Nagyon köszönöm, hogy hozzájárult ahhoz, hogy láthassuk, milyen simán is megy ez.
- A 6. módosítással kapcsolatos szavazás előtt:
Gerardo Galeote
(ES) Tisztelt elnök asszony! Egyetértek a módosítás szerzőjével és azt javaslom, hogy a szövegben az andalúziai regionális hatóságok kifejezés az "és helyi” szavakkal egészüljön ki, hogy a szövegben az "andalúziai regionális és helyi hatóságok” kifejezés szerepeljen.
(A szóbeli módosítást elfogadják)
